เงินบาทเปิด 29.85/87 แข็งค่าตามภูมิภาค
ธนาคารซีไอเอ็มบีไทย รายงาน เงินบาทเปิด 29.85/87 แข็งค่าตามทิศทางภูมิภาค
19 ต.ค. 2553

ธนาคารซีไอเอ็มบีไทย รายงาน เงินบาทเปิด 29.85/87 แข็งค่าตามทิศทางภูมิภาค
นักบริหารเงินธนาคารซีไอเอ็มบีไทย เปิดเผยว่า เช้านี้เงินบาทเปิดตลาดที่ระดับ 29.85/87 บาท/ดอลลาร์ แข็งค่าขึ้นมาเช่นเดียวกับสกุลอื่นๆในภูมิภาคที่ต่างก็ Sideway แข็งค่าขึ้นหมด
โดยค่าเงินเยนล่าสุดอยู่ที่ระดับ 81.28/32 เยน/ดอลลาร์ ส่วนค่าเงินยูโร แข็งค่าขึ้นมาที่ 1.3940/3948 ดอลลาร์/ยูโร
สำหรับทิศทางค่าเงินบาทยังรอดูหลาย ๆเรื่อง โดยเฉพาะปัจจัยภายในว่าจะออกมาแบบใน ทิศทางก็น่าจะ Sideway ต่อไป รอผลการประชุมของคณะกรรมการนโยบายการเงิน (กนง.)ประชุมเรื่องดอกเบี้ย 
ส่วนตัวเลขเศรษฐกิจของสหรัฐอเมริกาทยอยประกาศออกมาค่อนข้างที่จะ Combination ช่วยเสริมเล็กน้อย แต่ตลาดก็ยังมองว่ายังไม่มีปัจจัยที่ทำให้แข็งแกร่งมากนัก ไม่ว่าจะเป็นตลาดที่อยู่อาศัยฟื้นตัวแต่ก็ไม่ได้อะไรมาก การผลิตภาคอุตสาหกรรม แต่ก็ยังไม่เห็นผลที่ค่อนข้างที่จะชัดเจนมากนัก
ดังนั้น ทิศทางเงินบาทน่าจะ Sideway แกว่งตัวในกรอบแคบๆ เพราะยังไม่ค่อยมีอะไรชัดมากนักในเรื่องของการแก้ปัญหา เพราะตราบใดที่สหรัฐฯยังยืนยันที่จะผลิตเงินออกมาใส่ระบบเศรษฐกิจโดยไม่มีอย่างอื่นมา Support ก็ทำให้ค่าเงินดอลลาร์ไม่ Stable อยู่ดี
ประเมินกรอบการเคลื่อนไหวของเงินบาทระหว่าง 29.80-30.00 บาท/ดอลลาร์
อย่างไรก็ตาม คืนวันอังคาร สหรัฐอเมริกามีรายงานตัวเลขเศรษฐกิจที่น่าสนใจ ดังนี้ กระทรวงพาณิชย์สหรัฐเปิดเผยข้อมูลการเริ่มสร้างบ้านและการอนุญาตก่อสร้างเดือนก.ย. และABC News เปิดเผยผลสำรวจความเชื่อมั่นผู้บริโภคสหรัฐในสัปดาห์ที่สิ้นสุดวันที่ 17 ต.ค.